കൊച്ചി രാജ്യംത്തിൽ നിന്ന് പൊന്നാനിയിലേക്കും തുടർന്ന് കോഴിക്കോട് ദേശത്തേക്കുമുള്ള മരയ്ക്കാന്മാരുടെ സഞ്ചാരങ്ങൾക്കിടെയാണ് പട്ടു മറയ്ക്കാറിൻ്റെ ജനനം. മതപഠനവും,കളരികളിൽ നിന്ന് മെഴ്വഴക്കവും, ആയുധാഭ്യാസ മുറകളും, പൂർത്തിയാക്കി ബാല്യത്തിൽ തന്നെ മരയ്ക്കാർ സേനയിൽ അംഗമായി. കടൽ യുദ്ധമുറകളിലും പരിശീലനം നേടിയതോടെ പോരാട്ട രംഗത്തേക്ക് ചുവടുകൾ വെച്ചു. ആധ്യാത്മിക സരണികളിലൊന്നായ ഖാദിരിയ്യ ത്വരീഖത്ത് സ്വീകരിച്ചു ആത്മീയ ജീവിതത്തിലും ശ്രദ്ധപതിപ്പിച്ചു. അസീസ് മഖ്ദൂം, ഖാളി അബ്ദുൽ അസീസ്, ഖാളി മുഹമ്മദ് എന്നിവരൊക്കെയും മതാത്മീയധ്യാപകരാണെങ്കിലും മാമുക്കോയ ശൈഖ് എന്ന പേരിൽ പ്രസിദ്ധനായ സൂഫി വര്യനായിരുന്നു പ്രധാന ആത്മീയ ഗുരു. 

യൗവനത്തിനു മുൻപേ തന്നെ കോഴിക്കോട് നാവിക സേനയുടെ ഭാഗമായി പ്രവർത്തിച്ചു. കാലികുത്തി (കോഴിക്കോട്), പന്തലായനി, പൊന്നാനി നാവിക കേന്ദ്രങ്ങൾ കേന്ദ്രീകരിച്ചു നിരവധി പോരാട്ടങ്ങളുടെ ഭാഗമായി മാറി. യുദ്ധ തന്ത്രവും, പ്രായോഗിക തീരുമാനങ്ങലെടുക്കാനുള്ള കഴിവും, പോരാട്ടത്തിലുള്ള മികവും കാരണമായി ക്യാപ്റ്റൻ, സഹ സൈനാധിപ സ്ഥാനങ്ങളിലേക്ക് ഉയർന്നു വന്നു. കുറഞ്ഞകാലം കൊണ്ട് തന്നെ മരയ്ക്കാർ സൈന്യത്തിലെ രണ്ടാമനായി മാറി. 11560 ഉകളിലെ ഭഡ്ക്കൽ യുദ്ധം, 67 ലെ ചാലിയം യുദ്ധം, 68 ലെ മങ്കറൗത്ത് യുദ്ധം, കായൽപട്ടണം യുദ്ധം എന്നിവയിലൊക്കെ കുഞ്ഞാലി രണ്ടാമനോടൊപ്പം ചേർന്ന് പോർച്ചുഗീസിന് മേൽ വെന്നിക്കൊടി നാട്ടി. കുഞ്ഞാലി രണ്ടാമൻറെ വീരമൃതുവിനെ തുടർന്ന് ചരിത്ര പ്രസിദ്ധമായ ചാലിയം കോട്ട കീഴടക്കലിലൂടെ കുഞ്ഞാലി മൂന്നാമനായി പട്ടു മരയ്ക്കാർ അവരോധിക്കപ്പെട്ടു.

പോരാട്ട ചാതുര്യം
ജീവചരിത്രം
അമരത്തേക്ക്
സന്ധികളും മഹാ യുദ്ധങ്ങളും